**kpl 25**

**1. Millä tavoilla suomalaiset pitivät 1800-luvulla yhteyttä muualle Eurooppaan?**

Monet nuoret opiskelivat ulkomaisissa yliopistoissa ja toivat palatessaan mukanaan uusia aatteita.

Sivistyneistö kävi vilkasta kirjeenvaihtoa varsinkin Saksaan.

**2. Mikä teki Runebergin teoksista poikkeavia tuon ajan Suomessa?**

Teoksissa kuvataan myös tavallista kansaa, rahvasta ja heidän elämäänsä.

**3. Mitkä seikat tekivät Kalevalasta Suomen kansalliseepoksen, merkittävimmän suomalaisen kirjan?**

Kalevala on suomenkielinen ja sen tarinat kertovat suomalaisten ylväästä, vaikkakin kuvitellusta, menneisyydestä.

**4.Pohdi, miksi J. V. Snellmanin syntymäpäivä 12.5. on nimetty suomalaisuuden päiväksi.**

Snellman kannatti

suomen kielen aseman vahvistamista

suomenkielisten koulujen perustamista

suomenkielisten sanomalehtien perustamista

Suomen talouden kehittämistä, jotta maa vaurastuisi

**5. Kirjoita lauseita, joissa käytät sanaparin molempia sanoja:**

a) opiskelijat – nationalismi

Ulkomailla opiskelleet opiskelijat toivat nationalismin Suomeen.

b) nationalismi – kansallinen herääminen

Romantiikka ja nationalismi johtivat Suomessa kansalliseen heräämiseen.

c) kansallinen herääminen - suomalaisuuden nousu

Kansallinen herääminen tarkoitti suomalaisuuden nousua.

d) suomalaisuuden nousu - suomen kieli.

Suomalaisuuden nousu näkyi muun muassa suomen kielen aseman vahvistumisena.

**kpl 26**

**1. Ketkä perustivat yhdistystoiminnan alkuaikoina suurimman osan yhdistyksistä?**

Suurimman osan yhdistyksistä perusti sivistyneistö ja ylempien säätyjen jäsenet.

**2. Miksi työläisetkin huolittiin mukaan näiden yhdistysten toimintaan?**

Köyhät työläiset olivat yhdistyksissä sivistyneistön ja ylempien säätyjen edustajien valvonnan alla.

Toimiminen vapaapalokunnassa tai raittiusyhdistyksessä piti työläiset pois epäterveellisistä elämäntavoista, kuten runsaasta alkoholinkäytöstä.

**3.a) Mikä oli mielestäsi naisasialiikkeen tärkein tavoite?**

Tärkein tavoite oli naisten aseman parantaminen ja tasa-arvon edistäminen.

**b) Millaiset asiat ja toimet edistivät naisten asemaa 1800-luvun Suomessa?**

Naisten opiskelumahdollisuudet paranivat.

Naisia koulutettiin kansakoulunopettajiksi.

Naisten asemaa esimerkiksi perinnönjaossa vahvistettiin.

**5. Miksi yhdistyksillä ja osuuskunnilla oli suuri merkitys tasa-arvon lisääjinä suomalaisessa yhteiskunnassa?**

Kaikilla yhdistyksen tai osuuskunnan jäsenillä oli yhdistyksen tai osuuskunnan kokouksissa yksi ääni riippumatta siitä, miten rikas tai vaikutusvaltainen hän muuten oli.

**kpl 27**

**1. Millä tavoin Venäjän nationalismista tuli uhka Suomen autonomialle?**

Venäjän nationalistit halusivat yhtenäistää maataan. Heille ajatus Suomesta, jossa oli oma hallinto, oma uskonto ja omat kielet oli vastenmielinen.

**2. Minkä vuoksi suomalaiset eivät pitäneet helmikuun manifestista?**

Koko Venäjän etua ja turvallisuutta koskeneet (yleisvaltakunnalliset) lait piti sen mukaan säätää jatkossa Venäjällä, eivätkä Suomen valtiopäivät saisi päättää niistä.

**3. Millä eri tavoin Bobrikov heikensi Suomen autonomiaa?**

Suomen armeija lakkautettiin.

Venäjän kielen opiskelua ja käyttöä yritettiin lisätä.

Suomalaiset postimerkit kiellettiin.

Lehtiä sensuroitiin ja sortotoimenpiteitä vastustaneita karkotettiin maasta.

**4. Miten suomalaiset osoittivat mieltään ja vastustivat venäläistämistoimia?**

Suomalaiset keräsivät adressin helmikuun manifestia vastaan, käyttivät kirjeissä surumerkkejä ja kävivät viemässä kukkia hyvänä keisarina pidetyn Aleksanteri II:n patsaalle (Nikolai II:n isoisä).

Taiteilijat tekivät sortotoimenpiteitä vastustaneita teoksia.

Sortotoimenpiteiden jatkuessa jotkut ryhtyivät passiiviseen vastarintaan (esimerkiksi kutsuntalakot) ja toiset jopa aktiiviseen vastarintaan (väkivalta)

**kpl 28**

**1. Minkä vuoksi säätyvaltiopäiviä arvosteltiin?**

Säätyvaltiopäivät kokoontuivat vain kolmen vuoden välein, mikä hidasti lakien säätämistä.

Suurin osa suomalaisista ei kuulunut mihinkään säätyyn, joten he eivät saaneet valita edustajia valtiopäiville.

**2. Mitä tarkoittaa käsite ”yleinen ja yhtäläinen äänioikeus”?**

Kaikilla täysi-ikäisillä on oikeus äänestää ja jokaisella on yksi ääni.

**3. Miksi eduskuntauudistus huolestutti osaa säätyläisistä?**

He pelkäsivät oman vaikutusvaltansa heikkenemistä, kun maaseudun ja kaupunkien työväestö pääsi äänestämään sekä Suomen liian suurta ja nopeaa muuttumista, jopa vallankumousta.

**4. Perustele yhdenvertaisuuslain tarpeellisuutta venäläisestä näkökulmasta ja sen vaarallisuutta suomalaisesta näkökulmasta.**

Venäläiset halusivat samat oikeudet Suomessa kuin suomalaisilla oli. Tämä oli tärkeää, kun tavoiteltiin vahvaa ja yhtenäistä Venäjää.

Suomalaiset pelkäsivät oman vaikutusvaltansa ja kieltensä aseman puolesta.

**5. Vastaa seuraaviin aktivisteja koskeviin kysymyksiin:**

**a) Mikä oli aktivistien tavoite?**

He tavoittelivat aluksi sortokauden lopettamista. Vähitellen tavoitteeksi tuli Suomen itsenäisyys.

**b) Miksi suomalaiset tarvitsivat sotilaskoulutusta?**

Suomessa ei ollut omaa armeijaa ja jotkut ajattelivat, että itsenäisyys voidaan saada vain taistelemalla.

**c) Miksi he halusivat kouluttautua juuri Saksassa?**

Saksa oli Venäjän vastustaja sodassa ja monet ajattelivat, että Saksa voisi auttaa Suomea itsenäistymään Venäjästä.

**d) Mitä eroa on käsitteillä aktivisti ja jääkäri?**

Aktivisti saattoi vastustaa venäläistämistä myös Suomesta käsin ja muulla tavoin kuin kouluttautumalla sotilaaksi. Kaikki jääkärit olivat omalla tavallaan aktivisteja, mutta kaikki aktivistit eivät olleet jääkäreitä.

**kpl 29**

**1. a) Kuka oli Suomen hallitsija maaliskuussa alussa 1917?**

Venäjän keisari Nikolai II.

**b) Mille kuului ylin valta Suomessa maaliskuun lopussa?**

Venäjän väliaikaiselle hallitukselle.

**2. a) Mitä tarkoitti valtalaki?**

Valtalaki oli eduskunnan säätämä laki, jonka mukaan eduskunta määräsi jatkossa Suomen omat asiat.

**b) Miksi sosiaalidemokraatit kannattivat valtalakia?**

Sosiaalidemokraateilla oli eduskunnassa enemmistö (103 edustajaa 200:sta), ja he halusivat sen turvin toteuttaa haluamiaan uudistuksia.

**3. Minkä vuoksi porvaripuolueet halusivat irti Venäjästä marraskuussa 1917?**

Bolševikit olivat kaapanneet vallan Venäjällä, minkä vuoksi porvaripuolueet halusivat pikaista itsenäistymistä.

**4. a) Miksi Suomen tuli ensimmäiseksi hankkia tunnustus itsenäisyydelleen Venäjältä?**

Muut maat eivät suostuneet tunnustamaan Suomea ennen kuin Venäjä hyväksyi Suomen itsenäisyyden.

**b) Miksi Venäjä antoi Suomen itsenäistyä?**

Lenin ajatteli, että Suomi palaa Venäjän yhteyteen myöhemmin uudelleen.

**5. Luettele mahdollisimman monta ongelmaa, joita uudella Suomen valtiolla oli.**

Suomalaiset olivat jakaantuneet kahteen ryhmään: punaisiin ja valkoisiin.

Maassa ei ollut poliisia tai kurinalaista armeijaa.

Maassa oli kova työttömyys.

Kaupungeissa oli pula ruuasta.

**kpl 30**

**1. Mitä tapahtui 26.1.1918?**

Punaiset julistivat vallankumouksen alkaneeksi. 🡪 Suomen sisällissota syttyi.

**2. a) Ketkä sotivat punaisten puolella ja ketkä valkoisten puolella?**

Punaisten joukoissa sotivat maaseudun köyhät ja tehtaiden työläiset.

Valkoisten puolella sotivat yleensä varakkaammat oikeistopuolueiden kannattajat, kuten talonpojat ja heidän lapsensa, jääkärit sekä sivistyneistö.

Torppareita taisteli niin punaisten kuin valkoistenkin puolella.

**2. b) Miten punainen armeija ja valkoinen armeija muuten erosivat toisistaan?**

Valkoisten armeija oli osittain asevelvollisuusarmeija eli kaikki sen sotilaat eivät olleet vapaaehtoisia. Valkoisten armeija oli paremmin varustettu, ja ammattisotilaat johtivat sitä. Jääkäreillä oli tärkeä merkitys valkoiselle armeijalle.

**3. Miten ulkomaat osallistuivat sisällissodan tapahtumiin?**

Saksa tuki sodassa valkoisia, ja saksalaisia joukkoja nousi maihin Etelä-Suomessa.

Venäjän vallankumousta kannattaneet venäläiset sotilaat tukivat punaisia.

**4. Mitkä seikat olivat mielestäsi valkoisten voiton kannalta ratkaisevimmat?**

Valkoisilla oli kokeneemmat ja koulutetummat johtajat.

Suurin osa jääkäreistä tuki valkoisia.

Valkoisilla oli paremmin johdetut rintamajoukot.

Saksa auttoi valkoisia.

Punaisten tilanne oli päinvastainen: heillä oli puute pätevistä johtajista ja kouluttajista, eivätkä bolševikit juurikaan pystyneet auttamaan punaisia.

**5. Perustele kirjan tekstin ja sivun 201 taulukon perusteella, miksi sanonta ”sisällissodat ovat sodista julmimpia” pitää paikkansa Suomen sisällissodasta puhuttaessa.**

Huomaa vastauksessasi ainakin:

punaisen ja valkoisen terrorin uhreja oli selvästi enemmän kuin sodassa kaatuneita

vankileireillä kuolleiden suuri määrä.